شەفەق نیوز/ وەزارەت تەندروسی هەرێم کوردستان، روژ شەممە، مردن ٩ تووشهاتگ وە ڤایڕۆس کۆڕۆنا وتۆمارکردن ٢٦٦ تووشهاتگ نوو وەپەتاگە لەماوەی ٢٤ ساعەت ورین راگەیان ك رێژەیگ پەیمانەییه‌ و خوەی بەرزترینە له‌وەخت دیارکەفتن بیماریەگە.لە بەیاننامەی (١١٦) ی وەزارەتەگە ک رەسیە ئاژانس شەفەق نیوز وت: ٤٤ کەس نوو کەرەنتین کریا، لەماوەی ٢٤ ساعەت وەرین، تا بوونە ١٠١٣ کەس لە ٣١ شوون کەرەنتین کریانە، ٢٧٤ لەلیان خەڵک هەولێرە، و ٧٣٩ لە دهۆک.بەیاننامەی وەەزارەتەگە باسکرد ک ١٥٥١ تاقیكاری نوو ئەنجام داگە، ٣٧٧ لە هەولێر، ٧٠٧ لە سلێمانی، ٤٢٠ لە دهۆک، ٣٣ لە هەڵەبجە، ١٠٢ لە گەرمیان، ٢٢ لە راپەڕین، ووتیش ئەنجامەگان دیارخستن لە تووشهاتن ٢٦٦ کەس وە ڤایڕۆسەگە، ١٩ لە هەولێر، ١٩٦ لە سلێمانی ، ٣٨ لە گەرمیان ، ٤ لە راپەڕین ، ٧ لە هەڵەبجە ، ٢ لە دهۆک.وەزیر تەندروسی لە وەختیگ وەرین ئمڕوو لە بەیاننامەیگ وت: وەداخەو ک رێژەی تووشهاتگەیل وە ڤایڕۆس کۆڕۆنا ئمڕوو ژمارەی پەیمانییگ رەد کرد، و ئاماژە دا ک ژماره‌گه‌ ها لە زیایبوینگ وەردەووام.وەزیرەگە بانگەوازی ئەرا دانیشتوەیل هەرێمەگە کرد: تكایە زیات پابەند رێکارو کارە مقەیەتیەگان بوون.
